C 304/33

ATASKAITA

dėl Europos cheminių medžiagų agentūros 2008 finansinių metų metinių finansinių ataskaitų su Agentūros atsakymais

2009/C 304/07

TURINYS

ĮVADAS

PATIKINIMO PAREIŠKIMAS

Direktoriaus atsakomybė

Audito Rūmų atsakomybė

Audito Rūmai savo auditą atlieka taikydami procedūras, skirtas gauti audito įrodymus apie sumas ir kitą informaciją finansinėse ataskaitose bei apie jose atspindimų operacijų teisėtumą ir tvarkingumą. Procedūros pasirenkamos auditoriaus nuožiūra, be kita ko atliekant finansinių ataskaitų reikšmingų netikslumų ar dėl sukčiavimo ar klaidų atsiradusių neteisėtų ar netvarkingų operacijų rizikos įvertinimą. Atliekant šiuos rizikos įvertinimus, nagrinėjama su finansinių ataskaitų rengimu ir jų pateikimu susijusi subjekto vidaus kontrolės sistema, siekiant esamomis aplinkybes nustatyti audito procedūras. Audito Rūmų audito metu taip pat įvertinamas taikomos apskaitos politikos tinkamumas ir vadovybės atliktų apskaitinių įvertinimų pagrįstumas. Taip pat įvertinamas bendras finansinių ataskaitų pateikimas.

Nuomonė dėl finansinių ataskaitų patikimumo

Nuomonė dėl finansinėse ataskaitose atspindimų operacijų teisėtumo ir tvarkingumo

PASTABOS APIE BIUDŽETO IR FINANSŲ VALDYMĄ

Biudžeto mokėjimai sudarė 36,4 milijono eurų, 54 % visų skirtų įsipareigojimų sumos. Buvo vėluojama vyktyti pagrindinę veiklą dėl sunkumų diegiant IT sistemą ir kvalifikuotų darbuotojų trūkumo. Pagrindinei veiklai buvo numatyta 20 milijonų eurų įsipareigojimų asignavimų, tačiau iš jų 8,2 milijono eurų suma buvo perkelta ir 7,5 milijono eurų suma panaikinta. Ši situacija neatitinka metinio periodiškumo principo ir rodo, kad yra trūkumų planuojant Agentūros veiklą.

KITA

REACH-IT sistemos ir kitų IT sistemų kūrimas

AGENTŪROS ATSAKYMAI

13 punktas:

Europos cheminių medžiagų agentūrai, kaip ir kitoms veiklą pradėjusioms agentūroms, buvo sunku planuoti išlaidas ir dėl to 2008 m. biudžeto vykdymas nebuvo optimalus. Valdančioji taryba nusprendė pirmaisiais finansinės nepriklausomybės metais perimti Komisijos parengtą 2008 m. biudžeto sąmatą. Ši sąmata buvo sudaryta tiksliai nežinant veiklos apimties ir siekiant apsidrausti nuo netikėtumų. Kadangi Agentūra pradėjo veiklą nedelsdama (2008 6 1) ir gavo nepaprastai daug išankstinės registracijos paraiškų (2,7 milijono vietoj planuotų 132 000), visi ištekliai buvo sutelkti į vieną veiklos rūšį, nepaliekant jų išlaidoms kitose srityse padengti. 2009 m. Agentūra stengsis pagerinti planavimą ir išteklių pasiskirstymo stebėjimą.

14 punktas:

Agentūra sutinka su Audito Rūmų pastaba. 2008 m. pabaigoje finansinės operacijos Agentūrai kėlė itin daug sunkumų, nes veiklos ir techniniuose skyriuose trūko finansų pareigūnų ir dėl to tam tikrais atvejais operacijos nebuvo pakankamai dokumentuotos ar visiškai užbaigtos iki metų pabaigos. Šiuo metu Agentūroje dirba pakankamai finansų pareigūnų ir finansinės, taip pat vidaus kontrolės, procedūros yra peržiūrėtos ir konsoliduotos. 2009 m. pabaigoje operacijoms bus skiriamas ypatingai didelis dėmesys.

15 punktas:

Per pirmuosius tris 2008 m. ketvirčius direktorius pirmininkavo 14 atrankos komisijų, kurios vertino kandidatus į laisvas vadovų ir kitas svarbias pareigas, kadangi tuo metu dirbę vadovai šias pareigas ėjo tik laikinai. Direktoriaus dalyvavimą atrankos komisijose atsvėrė nepriklausomos konsultacinės firmos pateiktas kandidatų vertinimas, Valdančiosios tarybos paskirto stebėtojo dalyvavimas ir tai, jog kai kurie atrankos komisijos nariai buvo Komisijos komandiruoti pareigūnai. Agentūra nusprendė, kad ateityje direktorius nebedalyvaus atrankos komisijų darbe. Be to, parengtos atrankos komisijų darbo rekomendacijos, kurios ypač reikalingos siekiant tinkamai argumentuoti priimtus sprendimus.